Market Timing P.M. – บล.กสิกรไทย
Support : 1763, 1755 Resistance : 1778, 1785 SET เคลื่อ …
3 ม.ค. 2561

Support : 1763, 1755
Resistance : 1778, 1785
SET เคลื่อนไหวระหว่าง 1758-1775 และปิดตลาดในช่วงเช้าที่ระดับ 1772.96 จุด เพิ่มขึ้น 19.25 จุด หรือ +1.10% ด้วยมูลค่าการซื้อขาย 4.10 หมื่นล้านบาท
ในรายงานภาคเช้าประเมินว่าตลาดมีโอกาสดีดตัว โดยคาดการณ์ว่า SET น่าจะติดบริเวณจุดสูงเดิม แต่กลับผิดคาด โดยในการซื้อขายช่วงเช้า SET สามารถเร่งตัวเดินหน้าขึ้นทำจุดสูงใหม่ สะท้อนแรงส่งที่ยังมีอยู่ แม้ว่า RSI 60 นาที ปรับตัวขึ้นมาอยู่ในโซนซื้อมาก จึงปรับแนวกรอบระดับ 60 นาที เพื่อหาแนวต้านถัดไป ซึ่งจะมีแนวต้านขอบบนอยู่แถว 1785 และมีบริเวณ 1778 เป็นด่านใกล้ๆ ในขณะที่ แนวจุดสูงเดิมแถว 1763 กลับมาทำหน้าที่เป็นแนวรับ
THCOM ราคาแกว่งตัวออกข้างอยู่ในกรอบ เกาะแนวเส้นเฉลี่ยระยะสั้น ล่าสุดมีแรงยกตัวทะลุขึ้นเหนือกรอบ ด้วย Vol. เพิ่มขึ้น ด้าน MACD ไต่ระดับเหนือ Signal line เข้าใกล้เส้นศูนย์ มีสิทธิจะกลับขึ้นสู่แดนบวก สะท้อนโอกาสที่ราคาจะมีแรงยกตัวขึ้นได้ต่อ อาจซื้อเก็งกำไร โดยมีเป้าหมายรอขายทำกำไรบริเวณ 13.7 และ 14.4 ในขณะที่ ใช้การถดถอยหลุด 12.6 stop loss